Waray-Waray News: Task force, mag iimbistigar han mga nagtalapas han Oil Deregulation Law
Manila (19 February) -- Nagbuburublig an mga ahensiya han enerhiya ngan hustisya ha pag imbistigar kon pagsusi han mga gin aalegar nga nagtalapas han Oil Deregulation Law.
Usa nga task force in gin-organisar ka api an Department of Energy- Department of Justice Task Force (DOE-DOJ TF), pag proseso han mga reklamo ngan kaso han mga gin aalegar nga diri matadong nga paghitaas han presyo han mga produkto petrolyo kaupod na an Liquified Petroleum Gas.
Ha diri pala maiha nga panahon, ginmanduan han Energy Secretary Angelo Reyes an mga kumpanya han lana nga magsumite hin mga report nga nag iisplikar han nahitabo nga paghitaas han presyo han lana subay han ungara han mga consumer watch group.
Bag-o mag-Valentine's Day, humataas hin 25 sentabos an kada litro han gasolina, diesel ngan E10. Ginhihingita yana han DOE an mga datos han mga kumpanya han lana aber masigurado nga diri harayo an presyo han ira produkto han ginsusukot nga presyo ha international nga merkado.
Samtang, ha luyo nga bahin, ginmanduan naman ni Justice Secretary Raul Gonzalez an DOJ team nga makipagsumpayan han mga kaupod ha DOE-DOJ Task Force ngan pagtarampuhon an mga kaso kontra han mga nagtalapas han Oil Deregulation Law
Gumapil gihapon an DOE-DOJ TF ha Philippine National Police aber makabutang hin mga hotlines ha mga buhatan han pulis. (Trans PIA-Samar NBQ) [top]
war_Latn war_Latn war_Latn war_Latn war_Latn war_Latn war_Latn